ቅድመ ጨዋታ ዳሰሳ | ድሬዳዋ ከተማ ከ ወላይታ ድቻ
በድሬዳዋ እና ድቻ ጨዋታ ዙሪያ ተከታዮቹን ጉዳዮች አንስተናል።
በድሬዳዋ ስታድየም የሚደረገው ይህ ጨዋታ ተጋጣሚዎቹ በተለይም ደግሞ ወላይታ ድቻ  ከወራጅ ቀጠናው ለመራቅ በሚያደርገው ጥረት ውስጥ ወሳኝ ይሆናል። ከሦስት ተከታታይ ድሎች በኋላ ጎንደር ላይ ሽንፈት አስተናግደው የተመለሱት ድሬዳዋ ከተማዎች ነጥባቸውን ከ30 በላይ በማሳለፍ ወደ ሰንጠረዡ አጋማሽ ለመጠጋት ወደ አሸናፊነት መመለስ ይጠበቅባቸዋል። ባለፉት ሁለት ጨዋታዎች አንድ ነጥብ ብቻ በማሳካቱ ምክንያት ተከታዮቹ የደረሱበት ወላይታ ድቻ ደግሞ በቀጣይ ጨዋታዎች ወደ አደጋ ላለመግባት የግድ ደረስንብህ እያሉት ያሉትን መከላከያ እና ደቡብ ፖሊስን መራቅ ይኖርበታል።ከራምኬል ሎክ አለማገገም በቀር በጉዳትም ሆነ በቅጣት የሚያጡት ተጫዋች የሌላቸው ድሬዎች በዋነኝነት ከመስመር በሚነሱ ኳሶች ተጋጣሚያቸውን እንደሚፈትኑ ይጠበቃል። ፀጋዬ አበራ እና አብዱልሰመድ ዓሊን ከጉዳት መልስ የሚያገኘው ወላይታ ድቻ በበኩሉ ጥንቃቄ አዘል አቀራረብ እንደሚኖረው ሲጠበቅ ግብ ጠባቂው ታሪክ ጌትነት በጉዳት ምክንያት ከጨዋታው ውጪ መሆኑም ታውቋል።የእርስ በርስ ግንኙነት እና እውነታዎች– ቡድኖቹ እስካሁን በተገናኙባቸው ሰባት ጨዋታዎች ወላይታ ድቻ ድል ቀንቶት አያውቅም። ሦስቱ ጨዋታዎች በድሬዳዋ አሸናፊነት ሲጠናቀቁ ቀሪዎቹ የአቻ ውጤት ተመዝግቦባቸዋል። በጨዋታዎቹ ድሬዎች ሰባት ግቦችን ሲያስቆጥሩ ድቻዎች ደግሞ ሁለት ግቦች ብቻ አሏቸው።– ድሬዳዋ ከተማ ከተማ ሜዳው ላይ 11 ጨዋታዎችን ያደረገ ሲሆን አራት የሽንፈት ፣ አምስት የድል ፣ ሁለት ደግሞ የአቻ ውጤቶችን አስመዝግቧል።– ከሶዶ በወጣባቸው 12 ጨዋታዎች ምንም ድል ያላሳካው ወላይታ ድቻ ነጥብ ተጋርቶ የተመለሰውም አምስት ጊዜ ብቻ ነበር።ዳኛ– ጨዋታውን ኢንተርናሽናል ዳኛ ሊዲያ ታፈሰ ትመራዋለች  ። አርቢትሯ ባህር ዳር እና መቐለ እንዲሁም ሀዋሳ እና ጊዮርጊስ ካደረጓቸው ጨዋታዎች በኋላ የምትመራው ሦስተኛዋ ጨዋታ ይሆናል።ግምታዊ አሰላለፍድሬዳዋ (4-2-3-1)ሳምሶን አሰፋገናናው ረጋሳ – አንተነህ ተስፋዬ – በረከት ሳሙኤል – ሳሙኤል ዮሀንስፍሬድ ሙሸንዲ – ሚኪያስ ግርማኤርሚያስ ኃይሉ – ኤልያስ ማሞ – ረመዳን ናስርኢታሙና ኬይሙኒወላይታ ድቻ (4-1-3-2)መኳንንት አሸናፊእሸቱ መና – ደጉ ደበበ – ዐወል አብደላ – ሄኖክ አርፌጮበረከት ወልዴፀጋዬ አበራ – አብዱልሰመድ ዓሊ – ቸርነት ጉግሳባዬ ገዛኸኝ – አላዛር ፋሲካ